- Dennis Man a marcat în Parma – Brescia
- Video cu faza la care jucătorul român l-a învins pe portarul advers
Dennis Man a marcat în Parma – Brescia. Mijlocașul român a făcut spectacol la meciul "cruciaților", și are cifre de senzație în acest sezon de Serie B.
În cadrul acestui meci, Brescia a marcat prima, în minutul 16, prin Jallow. În prima repriză, Parma a avut o lovitură de la 11 metri, scoasă de Mihăilă, dar ratată de Benedyczak.
Dennis Man a marcat în Parma – Brescia
Rezultatul înregistrat la pauză a fost de 1-0, în favoarea celor de la Brescia. Totuși, scorul avea să se schimbe în minutul 51, odată cu reușita lui Dennis Man.
După ce mingea a fost centrată în zona românului, acesta a provitat de o gafă a unui apărător de la Brescia și l-a învins, fără prea mari probleme, pe portarul oaspeților.
Giovanni Becali, anunț despre viitorul lui Dennis Man
Giovanni Becali a făcut "lumină" în cazul lui Dennis Man. Agentul internaționalului român a dezvăluit că nu s-a făcut nicio ofertă concretă pe numele jucătorului. Acesta a dezvăluit că obiectivul Parmei este de a-i prelungi pe cel puțin un sezon contractul mijlocașului, contract care expiră în 2025.
"Deocamdată sunt zvonuri, Parma are un obiectiv, să intre în Serie A. Cel mai important este ca jucătorul să-și prelungească. Parma e proprietara contractului, are dreptul să se uite peste oferte, dacă sunt cu adevărat. Dar îi interesează să prelungească. Minim un an, sau dacă nu chiar doi ani de prelungire. După, Parma va putea să stea liniștită.
Și-a revenit la forma pe care o va avea când a fost cumpărat. Înțelege fotbalul italian și limba foarte bine. Are tot viitorul în față. Sunt deocamdată doar speculații. Când vom știi despre ce e vorba, vom vorbi.
L-aș vedea în Italia. Un an cu Parma în Serie A și își dă seama de adevărata lui valoare", a declarat Giovanni Becali, conform fanatik.ro.